Babelscape/SREDFM huggingface dataset:
502 Ζιγκούνε

Ο 502 Ζιγκούνε (Sigune) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,756. Ανακαλύφθηκε το 1903 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του από ένα πρόσωπο του μυθιστορήματος "Auch Einer" (1878) του Γερμανού συγγραφέα και φιλοσόφου της τέχνης Φ.Τ. Φίσερ (Friedrich Theodor Vischer, 1807-1887).
2-βουτίνιο

To βουτίνιο-2 (βιβλιογραφικά κυριαρχούσα ελληνική έκδοση της κατά IUPAC ονοματολογίας) ή 2-βουτίνιο ή βουτ-2-ίνιο (άλλες ελληνικές εκδόσεις της κατά IUPAC ονοματολογίας) ή διμεθυλακετυλένιο ή διμεθυλαιθίνιο (ονομασίες κατά τις οποίες η ένωση θεωρείται παράγωγη του αιθίνιου) είναι το μέλος της ομόλογης σειράς των αλκινίων, δηλαδή ένας ακόρεστος, άκυκλος υδρογονάνθρακας με ένα τριπλό δεσμό. Ο χημικός της τύπος είναι: C4H6, ενώ ο σύντομος συντακτικός της: CH3C≡CCH3. Είναι ένα υγρό που χρησιμοποιείται ευρύτατα ως καύσιμο και ως πρώτη ύλη σύνθεσης άλλων οργανικών ενώσεων. Τα δυο (2) άτομα άνθρακα, του τριπλού δεσμού, που περιέχει βρίσκονται σε υβριδισμό sp και συνδέονται με τριπλό δεσμό, δηλαδή ένα (1) σ και δύο (2) π. Τα άλλα βρίσκλνται σε sp3 υβριδισμό. Έχει οκτώ (8) ισομερή:
# Το βουτίνιο-1: Ένα αλκίνιο.
# Το βουταδιένιο-1,2: Ένα αλκαδιένιο.
# Το βουταδιένιο-1,3: Ένα αλκαδιένιο.
# Το κυκλοβουτένιο: Ένα κυκλοαλκένιο.
# Το 1-μεθυλοκυκλοπροπένιο: Ένα κυκλοαλκένιο.
# Το 3-μεθυλοκυκλοπροπένιο: Ένα κυκλοαλκένιο.
# Το μεθυλενοκυκλοπροπάνιο: Ένα κυκλοαλκένιο.
# Το δικυκλοβουτάνιο: Ένα δικυκλοαλκάνιο.
Λυκούργος Λογοθέτης

Ο Λυκούργος Λογοθέτης (10 Φεβρουαρίου 1772 - 22 Μαΐου 1850), πραγματικό όνομα Γεώργιος Παπλωματάς, ήταν Έλληνας αγωνιστής του 1821 και πολιτικός. Ήταν ο πολιτικός και στρατιωτικός ηγέτης της σαμιακής επανάστασης του 1821.
Χριστόφορος Φιλητάς

Ο Χριστόφορος Φιλητάς ( Γραμμένο, 1787 - Κέρκυρα, 1867 ) ήταν Έλληνας δάσκαλος, λόγιος, γιατρός και πανεπιστημιακός καθηγητής που έζησε τον 19ο αιώνα.
Νικόλαος Ζωσιμάς

Ο Νικόλαος Ζωσιμάς (Ιωάννινα, 1759 - ΝίζνΝόβγκοροντ, Φεβρουάριος 1842) ήταν Έλληνας έμπορος και εθνικός ευεργέτης.
Ευρωπαϊκή Τελωνειακή Ένωση

μικρογραφία|Ευρωπαϊκή Τελωνειακή Ένωση
H Ευρωπαϊκή Τελωνειακή Ένωση είναι μια τελωνειακή ένωση που αποτελείται από όλα τα Κράτη μέλη της Ευρωπαϊκής Ένωσης (ΕΕ) και έναν αριθμό περιβάλλοντων χωρών.

Η τελωνειακή ένωση είναι ένα βασικό έργο της ΕΟΚ, που ιδρύθηκε το 1958. Δεν επιβάλλονται τελωνεία σε αγαθά που ταξιδεύουν μέσα στην τελωνειακή ένωση και—αντίθετα με μια περιοχή ελεύθερου εμπορίου—τα μέλη της τελωνειακής ένωσης επιβάλλουν μια κοινή εξωτερική ταρίφα σε όλα τα αγαθά που εισέρχονται στην ένωση. Μία εκ των συνεπειών της τελωνειακής ένωσης είναι ότι η Ευρωπαϊκή Ένωση πρέπει να διαπραγματευθεί ως μια οντότητα σε διεθνείς εμπορικές συμφωνίες όπως ο Παγκόσμιος Οργανισμός Εμπορίου.
BMW M3

Η BMW M3 είναι η σπορ έκδοση της BMW Σειράς 3, η οποία παράγεται από τη γερμανική αυτοκινητοβιομηχανία BMW. Η πρώτη Μ3 βασίστηκε στη Σειρά 3 E30, λανσαρίστηκε στην αγορά το 1986, και από τότε κάθε Σειρά 3 διαθέτει και μια έκδοση Μ. Το 2007 ξεκίνησε η διάθεση της M3 Ε92, με ισχύ 420 hp, διπλάσια από της αρχικής Μ3, και μάλιστα η M3 Ε92 φέρει τον ελαφρύτερο V8 κινητήρα στον κόσμο. Η νέα γένια M3 F80 παρουσιάστηκε μέσα στο 2014, αλλά είναι πλέον διαθέσιμη μόνο ως σεντάν. H κουπέ και η καμπριολέ έκδοση ονομάζονται M4 Coupe και M4 Convertbile αντίστοιχα. Η BMW σε ανακοίνωση που έβγαλε το φθινόπωρο του 2019, ανήγγειλε οτι η επόμενη γενιά της Μ3 θα βγει στην παραγωγή μετά το 2021.
Ζουάβοι

Με το όνομα Ζουάβοι ή Ζουάγοι ή Ζουάγα, κατά παραφθορά του ονόματος "Ζουάουα", αποκαλούνταν οι κάτοικοι της Ζουάγας, μιας ορεινής περιοχής μεταξύ Αλγερίας και της Τύνιδας που ουδέποτε υποτάχθηκαν στους Τούρκους (αντίστοιχα με τους Έλληνες Μανιάτες).

Όταν την περιοχή τους την κατέλαβαν οι Γάλλοι, θαυμάζοντας αυτούς θεώρησαν χρήσιμο να τους χρησιμοποιήσουν σε στρατιωτικές υπηρεσίες δημιουργώντας ειδικές μονάδες. Έτσι, το 1830 δημιουργήθηκαν οι πρώτοι λόχοι Ζουάβων. Το 1837 αποτελούσαν ήδη τρία τάγματα, τα οποία και συγκρότησαν το περίφημο σύνταγμα Ζουάβων, τη διοίκηση του οποίου ανέλαβε ο Λαμορισιέρ.

Όταν αργότερα δημιουργήθηκαν τα αλγερινά τάγματα των ακροβολιστών, τα λεγόμενα Τυρκό, οι επίλεκτοι αυτών στρατεύονταν στα τάγματα των Ζουάβων, ως καθαρά γαλλικά σώματα. Το 1852 υπήρχαν τρία συντάγματα Ζουάβων.<br> 
Το 1854 δημιουργήθηκε το τέταρτο σύνταγμα Ζουάβων το οποίο και ονομάστηκε «αυτοκρατορική φρουρά», η οποία συγκροτούταν από τους επιλέκτους των τριών προηγουμένων συνταγμάτων. Το σύνταγμα όμως αυτό είχε ατυχές τέλος, όταν αιχμαλωτίσθηκε στο Μετς κατά τον Γαλλοπρωσικό πόλεμο, οπότε και έπαψε να υφίσταται.

Τα τάγματα των Ζουάβων διακρίθηκαν σε πολλές εκστρατείες και ιδιαίτερα στη κατάκτηση της Αλγερίας, στην Κριμαία, στην Ιταλία και το Μεξικό κατά το 1870, καθώς και στους δύο παγκοσμίους πολέμους. Με λόχους Ζουάβων συμπολέμησαν οι Έλληνες στην εκστρατεία της Κριμαίας που τους αποκαλούσαν "Ζουζού", κατά τη δημώδη γαλλική ονομασία τους.

• Εκτός των παραπάνω που συγκροτούσαν γαλλικές στρατιωτικές μονάδες, υπήρχαν και οι Παπικοί Ζουάβοι που συγκροτούσαν σύνταγμα το οποίο διαλύθηκε το 1871.
Βουντού

Ένα περίτεχνο σχέδιο βουντού που απεικονίζει το [[Βέβε]], ένα ιερό σύμβολο που χρησιμοποιείται για την επίκληση κάποιου πνέυματος.
Βουντού, Βουντούν ή Αϊτινό Βουντού (αγγλ. "Voodoo") ονομάζεται η συγκρητική θρησκεία που αναπτύχθηκε στην Αϊτή και εξασκείται κυρίως στην ευρύτερη περιοχή της Καραϊβικής. Διαμορφώθηκε από τη μείξη των Δυτικών Αφρικανικών παραδόσεων με τα πιστεύω της Ρωμαιοκαθολικής Εκκλησίας. Η λατρεία Βουντού δημιουργήθηκε από τους Αφρικανούς σκλάβους που μεταφέρθηκαν στις Δυτικές Ινδίες τον 16ο αιώνα, όταν υποχρεώθηκαν να ασπαστούν τη θρησκεία των δουλεμπόρων τους και να απορρίψουν τα διάφορα Αφρικανικά δόγματα.

Σε ορισμένες περιπτώσεις ο όρος Βουντού μπορεί να αναφέρεται στο Βουντού της Λουιζιάνα, το οποίο διαφέρει σε ελάχιστα σημεία από το Αϊτινό Βουντού, ή στο Βουντού της Δυτικής Αφρικής που αναφέρεται κυρίως στις δοξασίες των Αφρικανών χωρίς τις Χριστιανικές επιρροές.

Οι ακόλουθοι του Βουντού πιστεύουν σε ένα πάνθεο θεοτήτων το οποίο αποκαλούν Λόα ("Lwa"). Οι θεότητες αυτές είναι κατώτερες του μοναδικού Θεού ("Bondyè"). Ο Θεός δεν παρεμβαίνει στις ανθρώπινες σχέσεις, και αυτός είναι ο λόγος που οι πιστοί δεν επικαλούνται τον Θεό στις τελετές τους, αλλά τα πνεύματα Λόα. Άλλα χαρακτηριστικά του Βουντού περιλαμβάνουν τον σεβασμό των νεκρών (προγονολατρεία) και την προστασία από τη μαύρη μαγεία.

Το Αϊτινό Βουντού συναντάται στην Αϊτή, τη Δομινικανή Δημοκρατία, την ανατολική Κούβα, σε διάφορα νησιά στις Μπαχάμες, στις Ηνωμένες Πολιτείες Αμερικής, και σε πολλές άλλες χώρες όπου υπάρχουν Αϊτινοί μετανάστες. Σε διάφορα όμως μέρη, όπως στις Ηνωμένες Πολιτείες, το Βουντού προϋπήρχε με διαφορετική μορφή, καθώς είχε ήδη διαμορφωθεί από άλλους Αφρικανούς μετανάστες.
Πέτερ Σόλμπεργκ

Ο Πέτερ Σόλμπεργκ ("Petter Solberg", 18 Νοεμβρίου 1974) είναι Νορβηγός οδηγός αγώνων και παγκόσμιος πρωταθλητής. Είναι ένας από τους καλύτερους οδηγούς από το 2003 μέχρι και σήμερα.
Λίπαρι

Το Λίπαρι (ιταλικά "Lipari", αρχ. ελληνικά Μελιγουνίς και Λιπάρα) είναι ηφαιστειογενές νησί της νότιας Ιταλίας ευρισκόμενο στη νότια Τυρρηνική Θάλασσα, 16 ναυτικά μίλια βόρεια της Σικελίας.

Με έκταση 37,6 τ.χλμ. - σχεδόν όσο η Ανάφη - είναι η μεγαλύτερη Αιολίδα Νήσος. Ο πληθυσμός ανέρχεται επισήμως σε 8.686 κατοίκους (απογραφή 2001). Η πρωτεύουσα του νησιού ονομάζεται επίσης Λίπαρι και αποτελεί έδρα του "Δήμου Λίπαρι" (Comune di Lipari), ο οποίος περιλαμβάνει όλες τις Αιολίδες εκτός από τη νήσο Σαλίνα.
Τισσαφέρνης

Ο Τισσαφέρνης ήταν σατράπης της Λυδίας και αξιωματικός του Περσικού στρατού της περιοχής της Μικράς Ασίας. Κατά τη διάρκεια του Πελοποννησιακού πολέμου συμμάχησε με τους Σπαρτιάτες και τους βοήθησε να κερδίσουν τους Αθηναίους. Συνεργάστηκε με τον Αρταξέρξη τον 2ο εναντίον του Κύρου του νεότερου στη μάχη για τη διαδοχή στον περσικό θρόνο που έγινε στα Κούναξα, όπου αντιμετώπισε και ένα τμήμα 10.000 Ελλήνων μισθοφόρων. Μετά τη μάχη, επέστρεψε στην παλιά του θέση και κήρυξε πόλεμο εναντίον της Σπάρτης λόγω της συμμαχίας που είχε κάνει με τον Κύρο, το 399 π.Χ. Τελικά ηττήθηκε από τον Αγησίλαο το 395 π.Χ. κοντά στις Σάρδεις. Η μητέρα του βασιλιά, Παρυσάτιδα, θεωρούσε τον Τισσαφέρνη κύρια αιτία θανάτου του υιού του Κύρου και για το λόγο αυτό ο σατράπης των Σάρδεων, Τιθραύστης, τον δολοφόνησε το 395 π.Χ.
Στέφανος Παπαγάλος

Ο Στέφανος Παπαγάλος (; - 1910) ήταν Μακεδονομάχος, οπλαρχηγός από τη Βέροια.
2-πεντίνιο

Το 2-πεντίνιο (αγγλικά: "2-pentyne") είναι οργανική χημική ένωση, που περιέχει άνθρακα και υδρογόνο, με μοριακό τύπο C5H8 και ημισυντακτικό τύπο CH3CH2C≡CCH3. Ανήκει στην ομόλογη σειρά των αλκινίων.

Το χημικά καθαρό 2-πεντίνιο, στις «κανονικές συνθήκες περιβάλλοντος», δηλαδή σε θερμοκρασία 25 °C και υπό πίεση 1 atm, είναι εξαιρετικά εύφλεκτο υγρό.
Θεοχάρης Κούγκας

Ο Θεοχάρης Κούγκας ή καπετάν Γηδιώτης (1870 - 1917) ήταν Μακεδονομάχος οπλαρχηγός από την Αλεξάνδρεια Ημαθίας.
Ιωάννης Σημανίκας

Ο Ιωάννης Σημανίκας ήταν Μακεδονομάχος, οπλαρχηγός από τη Νάουσα.
Χρήστος Δρεμλής

Ο Χρήστος Δρεμλής ήταν Μακεδονομάχος, οπλαρχηγός από το Λαγκαδά.
Αντώνιος Νικολαΐδης

Ο Αντώνιος Νικολαΐδης ή "καπετάν Ντόντσιος" ήταν Μακεδονομάχος, οπλαρχηγός από τη Βέροια.
Κυβέρνηση Θεόδωρου Δηλιγιάννη 1890

Η Κυβέρνηση Θεόδωρου Δηλιγιάννη 1890 (Οκτώβριος 1890 - Φεβρουάριος 1892) - "η μόνη κυβέρνηση στην ελληνική ιστορία που παύθηκε κατά παράβαση του Συντάγματος" - σχηματίστηκε μετά τη νίκη των Δηλιγιαννικών υποψηφίων βουλευτών της 19ης Οκτωβρίου 1890. 
Όταν η Βουλή συγκροτήθηκε σε σώμα, και με την ανάδειξη του Κωνσταντίνου Κωνσταντόπουλου, υποψήφιου του Δηλιγιάννη, ως προέδρους αυτής, η κυβέρνηση καταμέτρησε υπέρ της, τις 90 από τις συνολικές 150 έδρες της Βουλής. 
Η κυβέρνηση αυτή διατηρήθηκε στην εξουσία για 16 μήνες και μέχρι να έρθει αντιμέτωπη με τις βασιλικές αποφάσεις. 
Συγκεκριμένα γαλλο-ελληνικός όμιλος τραπεζιτών, τα συμφέροντα του οποίου αντιπροσώπευε στην Ελλάδα ο Ανδρέας Συγγρός, και ενδιαφερόταν για την αποπληρωμή των κρατικών δανείων, ζήτησε από την κυβέρνηση να τους παραχωρηθεί έναντι του δημοσίου χρέους, το προνόμιο δημιουργίας κρατικής τράπεζας. Όταν ο Δηλιγιάννης αρνήθηκε, ο Συγγρός με υπόμνημά του στο βασιλιά τον Ιανουάριο του 1892, τόνιζε ότι η πολιτική της κυβέρνησης Δηλιγιάννη εξέθετε την χώρα σε κινδύνους, και την οδηγούσε σε οικονομική καταστροφή.
Ο βασιλιάς ανταποκρίθηκε αμέσως. Κάλεσε την κυβέρνηση Δηλιγιάννη να παραιτηθεί, και όταν αυτή αρνήθηκε, έχοντας ακόμα την κοινοβουλευτική πλειοψηφία, την έπαψε.
Τιθραύστης

O Τιθραύστης ήταν Πέρσης σατράπης των Σάρδεων για αρκετά χρόνια, στις αρχές του 4ου π.Χ. αιώνα. Στάλθηκε από τα Σούσα για να αντικαταστήσει τον Τισσαφέρνη το 395π.Χ., τον οποίο συνέλαβε και εκτέλεσε. Λίγα είναι γνωστά για τον ίδιο και τις δραστηριότητές του. 

Για να εξαλείψει την απειλή του σπαρτιατικού στρατού του Αγησιλάου ο Τιθραύστης στέλνει πρέσβεις και τον πείθει να βαδίσει βόρεια στη σατραπεία του Φαρνάβαζου, δίνοντάς του 30 τάλαντα για την αγορά τροφίμων για την πορεία του στρατεύματος.

Ο Ξενοφών αναφέρει ότι στη συνέχεια ο Τιθραύστης έδωσε 50 τάλαντα στον Τιμοκράτη τον Ρόδιο και τον έστειλε σε μια αποστολή διαβολής στην Ελλάδα, με στόχο να αποχωρήσει εντελώς ο Αγησίλαος και οι δυνάμεις του από την Ασία.
Σέρτζιο Μαρτίνο

Ο Σέρτζιο Μαρτίνο, ορθότερα Σέρτζο Μαρτίνο (ιταλ. "Sergio Martino", 19 Ιουλίου 1938) είναι Ιταλός σκηνοθέτης. Σε μια καριέρα 40 και πλέον ετών σκηνοθέτησε ταινίες κάθε είδους, όντας ένας από του πιο πολυσχιδείς εκπροσώπους του επαγγέλματος του, αλλά έγινε γνωστός στο παγκόσμιο κοινό κυρίως με τα φιλμ του στο χώρο του τζάλο.
Σεμπαστιάν Λεμπ

Ο Σεμπαστιάν Λεμπ ("Sébastien Loeb", 26 Φεβρουαρίου 1974) είναι Γάλλος επαγγελματίας οδηγός και παγκόσμιος πρωταθλητής στο παγκόσμιο πρωτάθλημα ράλι (WRC) συνολικά 9 φορές (2004, 2005, 2006, 2007, 2008, 2009, 2010, 2011, 2012).
Κώστας Λαγός

Ο Κώστας Λαγός είναι παλαίμαχος Έλληνας επιθετικός ποδοσφαιριστής, που αγωνίστηκε τη δεκαετία 1970-1980 σε περισσότερα από 160 ματς Α΄ Εθνικής με τον Πανιώνιο πετυχαίνοντας ορισμένα καθοριστικά γκολ. Υπήρξε διεθνής με την Εθνική Νέων το 1971.
Λέλα Ζωγράφου

Η Λέλα Ζωγράφου υπήρξε σπουδαία Ελληνίδα πρωταγωνίστρια της Εθνικής Λυρικής Σκηνής υψίφωνος (σοπράνο) και ειδικότερα της ελληνικής οπερέτας.
* «Αφιέρωμα στην Λέλα Ζωγράφου (24/11/1996)» της ραδιοφωνικής εκπομπής: «Έλληνες Λυρικοί Τραγουδιστές» (από τον Γ.Αποστόλου μέχρι την Αγνή Μπάλτσα), ΕΡΑ (1994-2004). Γράφει και παρουσιάζει ο Νίκος Λούντζης, Τεχνική Επιμέλεια Σούλας Δεδούση
Χοσέ Εμανουέλ Ρόκα Κάσες

O Χοσέ Εμανουέλ Ρόκα Κάσες είναι Ισπανός πρώην ποδοσφαιριστής και νυν προπονητής ποδοσφαίρου. Γεννήθηκε στις 28 Φεβρουαρίου 1976 στην πόλη Οριουέλα. Από τις 18 Δεκεμβρίου του 2018 είναι ο προπονητής του Ηρακλή.
Αγαπημένο μου ημερολόγιο

Αγαπημένο μου ημερολόγιο (Caro diario) είναι ο τίτλος μιας σπονδυλωτής ταινίας μεγάλου μήκους του 1993, η οποία τον επόμενο χρόνο έλαβε το βραβείο σκηνοθεσίας στο Διεθνές Φεστιβάλ Κινηματογράφου Καννών. Παραγωγός, σεναριογράφος, σκηνοθέτης και μοναδικός πρωταγωνιστής είναι ο Ιταλός Νάνι Μορέτι.

Τεχνικά το "Ημερολόγιο" δεν είναι ένα συμβατικό κινηματογραφικό έργο: από μεγάλο κομμάτι της αφήγησης απουσιάζει πλήρως η μυθοπλασία, ενώ στο πρώτο ημίωρο οι διάλογοι είναι σχεδόν ανύπαρκτοι. Με εξαίρεση το Μορέτι και τον Καρπεντιέρι, οι υπόλοιποι ηθοποιοί κάνουν περάσματα (το πολύ) λίγων λεπτών και πρόκειται συνήθως για προσωπικούς φίλους του δημιουργού. Με τη συνεχή χρήση τεχνικών του ντοκιμαντέρ και την πληθώρα αυτοβιογραφικών στοιχείων, η ταινία αποτελεί περισσότερο μια προσπάθεια του Μορέτι - που μόλις έχει γίνει 40 ετών - να σχολιάσει με χιουμοριστικό τρόπο θέματα όπως η αστικοποίηση, ο τουρισμός, η διείσδυση της τηλεόρασης, η παιδαγωγική και το σύστημα υγείας, σαν να επρόκειτο για σελίδες ενός προσωπικού ημερολογίου όπου καταγράφει την καθημερινότητά του.
Αλεξάνταρ Ραντοσάβλιεβιτς

Ο Αλεξάνταρ Ραντοσάβλιεβιτς (σλοβενικά: "Aleksandar Radosavljević", Κράνι, Γιουγκοσλαβία, 25 Απριλίου 1979) είναι Σλοβένος πρώην διεθνής ποδοσφαιριστής που αγωνιζόταν στον χώρο της μεσαίας γραμμής και της άμυνας. Κατά το μεγαλύτερο διάστημα της καριέρας του αγωνίστηκε σε συλλόγους του εξωτερικού (κυρίως σε Ρωσία και Ολλανδία, έχοντας ακόμη ένα σύντομο πέρασμα από την Ελλάδα). Επιπλέον ήταν μέλος της αποστολής της Εθνικής Σλοβενίας που έλαβε μέρος στο Παγκόσμιο Κύπελλο του 2010.
Κυβέρνηση Δημητρίου Βούλγαρη 1863

Η Κυβέρνηση Δημητρίου Βούλγαρη 1863 - (Υπουργείον Βούλγαρη), (Οκτώβριος 1863 - Μάρτιος 1864) ήταν η πρώτη κυβέρνηση της νέας βασιλικής δυναστείας (οίκος των Γκλύξμπουργκ). 
Με την άφιξη του Γεωργίου, στις 19 Οκτωβρίου 1863, η κυβέρνηση Ρούφου παραιτήθηκε για να διευκολύνει τον βασιλέα στον διορισμό της νέας του κυβέρνησης. Ο Γεώργιος αν και πρότεινε στους δυο βασικούς πολιτικούς αντιπάλους της εποχής, Κων. Κανάρη και Δημ. Βούλγαρη να αναλάβουν από κοινού την εκτελεστική εξουσία, ωστόσο κάτι τέτοιο δεν κατέστη δυνατόν. Έτσι, στις 25 Οκτωβρίου, όρκισε την κυβέρνηση του Δημητρίου Βούλγαρη.
Το σημαντικότερο ζήτημα με το οποίο ασχολήθηκε η κυβέρνηση Βούλγαρη, ήταν η πραγματοποίηση της ένωσης των Επτανήσων με την Ελλάδα. Η Μεγάλη Βρετανία (υπό την «κηδεμονία» της οποίας βρίσκονταν τα Ιόνια νησιά), αποφάσισε να τα εκχωρήσει στην Ελλάδα, επί τη αφίξει του νέου βασιλιά, ("προίκα" του βασιλιά από τις Μεγάλες Δυνάμεις την ονομάζει ο ιστορικός της εποχής, Τρύφωνας Ευαγγελίδης). Έτσι, αρχές Νοεμβρίου 1863 καλείται στο Λονδίνο Έλληνας πληρεξούσιος προκειμένου να συζητηθούν οι λεπτομέρειες της παράδοσης. Η ελληνική κυβέρνηση στέλνει τον νεαρό τότε Χαρίλαο Τρικούπη, που μαζί με τον υπουργό Εξωτερικών Πέτρο Δηλιγιάννη, θα προσπαθήσουν τους επόμενους 4 μήνες, να βελτιώσουν τους όρους παραχώρησης, και ιδιαιτέρως αυτόν που κάνει λόγο για "αποστρατικοποίηση" των νησιών, και καταστροφή των φρουρίων τους. Η συνθήκη της Ένωσης, θα υπογραφεί τελικά, με βελτιωμένους τους όρους, στις 17/19 Μαρτίου 1864.
Ανάδελτα

Ανάδελτα είναι διανυσματικός διαφορικός τελεστής των μερικών παραγώγων μιας συνάρτησης πολλών ανεξαρτήτων μεταβλητών (συνήθως των 3 διαστάσεων του χώρου). Γενικά, δείχνει τον τρόπο με τον οποίο μεταβάλλεται ένα μέγεθος στο formula_1 (συνήθως στο χώρο formula_2). Συμβολίζεται με formula_3, το οποίο σύμβολο είναι ένα αναποδογυρισμένο κεφαλαίο Δ. Η χρήση του ανάδελτα εμφανίζεται σε 3 διαφορετικούς τελεστές: Της κλίσης (formula_3), της απόκλισης (formula_5) και του στροβιλισμού (formula_6).
Οικογένεια σύγκρουσης

Στην αστρονομία, μια Οικογένεια σύγκρουσης είναι μια ομάδα αντικειμένων που θεωρούνται να έχουν κοινή προέλευση, από πρόσκρουση κάποιου αντικειμένου σε άλλο, η οποία προκάλεσε τη δημιουργία τους. Έχουν παρόμοιες συνθέσεις, και οι περισσότεροι μοιράζονται παρόμοια τροχιακά στοιχεία. 

Γνωστή ή υποθετικές οικογένειες σύγκρουσης περιλαμβάνουν πολλές οικογένειες αστεροειδών, τους περισσότερους από τους ακανόνιστους δορυφόρους των εξωτερικών πλανητών, τη Γη και τη Σελήνη, τους πλανήτες νάνους Πλούτωνα, Έριδα, Χαουμέια και των δορυφόρων τους.
Κατηγορία:Αστεροειδείς Κύριας Ζώνης
Κατηγορία:Δορυφόροι αστεροειδών
Κατηγορία:Δορυφόροι μεταποσειδώνιων αντικειμένων
Γεώργιος Καλλισπέρης

Ο Γεώργιος Καλλισπέρης (1865–1936) ήταν Έλληνας νομικός. Ήταν γιος του αγωνιστή της Ελληνικής Επανάστασης Νικόλαου Καλλισπέρη. Στην Αθήνα υπάρχει δρόμος με το όνομά του.
Αναγέννηση της Disney

Ως Αναγέννηση της Disney (αγγλικά: Disney Renaissance) αναφέρεται συνήθως η χρονική περίοδος που κράτησε 10 χρόνια, απ' το 1989 μέχρι το 1999 όπου τα στούντιο της Disney επέστρεψαν στο προσκήνιο και έφτιαξαν ταινίες κινουμένων σχεδίων βασισμένες κυρίως σε κλασικές ιστορίες. Οι ταινίες αυτές ψυχαγώγησαν το ευρύτατο κοινό και δέχτηκαν καλές κριτικές, γνωρίζοντας μεγάλη επιτυχία παγκοσμίως.
Οι ταινίες αυτές ήταν οι εξής: "Η Μικρή Γοργόνα" (1989), "Μπερνάρ και Μπιάνκα: Περιπέτειες στην Άκρη της Γης" (1990), "Η Πεντάμορφη και το Τέρας" (1991), "Αλαντίν" (1992), "Ο Βασιλιάς των Λιονταριών" (1994), "Ποκαχόντας" (1995), "Η Παναγία των Παρισίων" (1996), "Ηρακλής: Πέρα από το μύθο" (1997), "Μουλάν" (1998), "Ταρζάν" (1999) και "Φαντασία 2000" (1999). Επί του παρόντος, "Η Πριγκίπισσα και ο Βάτραχος" (2009) θεωρείται η πιο σύγχρονη παραγωγή στούντιο που ισούται με τα παραδοσιακά κινούμενα σχέδια, πλοκή και μουσική των Αναγέννηση της Disney.
Διονύσιος Μάργαρης

Ο Διονύσιος Μάργαρης (1859-1895) ήταν Έλληνας ποιητής του 19ου αιώνα.
Επαμεινώνδας Δημητρίου

Ο Επαμεινώνδας Δημητρίου (1847 - 1898) ήταν Έλληνας πολιτικός του 19ου αιώνα.
1,2-βουταδιένιο

Το 1,2-βουταδιένιο (αγγλικά: "1,2-butadiene") είναι οργανική χημική ένωση, που περιέχει άνθρακα και υδρογόνο, με μοριακό τύπο C5H8 και ημισυντακτικό τύπο CH3CH=C=CH2. Ανήκει στην ομόλογη σειρά των αλκαδιενίων και στην κατηγορία των αλλενίων.

Το χημικά καθαρό 1,2-βουταδιένιο, στις «κανονικές συνθήκες περιβάλλοντος», δηλαδή σε θερμοκρασία 25 °C και υπό πίεση 1 atm, είναι εξαιρετικά εύφλεκτο αέριο.
Κωνσταντίνος Δηλιγιάννης

Ο Κωνσταντίνος Δηλιγιάννης (1833 - 15 Οκτωβρίου 1898) ήταν Έλληνας επιστήμονας της Ιατρικής και καθηγητής πανεπιστημίου τον 19ο αιώνα.
Κυβέρνηση Αθανασίου Μιαούλη 1857

Η Κυβέρνηση Αθανασίου Μιαούλη 1857 (Νοέμβριος 1857 - Μάιος 1862) σχηματίστηκε μετά την παραίτηση της κυβέρνησης του Δημητρίου Βούλγαρη. Ο Όθωνας επέλεξε τον μέχρι τότε υπασπιστή του Αθανάσιο Μιαούλη για πρωθυπουργό, δημιουργώντας ακόμα μια κυβέρνηση αυλικών, η οποία έμεινε στην εξουσία για 4 χρόνια και 6 μήνες.

Την περίοδο της κυβέρνησης Μιαούλη, ολοκληρώθηκε η διάνοιξη του πορθμού του Ευρίπου καθώς και η γέφυρα που πλέον συνέδεε την Εύβοια με την υπόλοιπη Ελλάδα, τοποθετήθηκε το πρώτο υποβρύχιο τηλεγραφικό καλώδιο μεταξύ Πειραιά και Σύρου , άρχισαν οι διαπραγματεύσεις με αγγλική εταιρεία για την αποξήρανση της Κωπαΐδας λίμνης, καθώς και οι εκβαθύνσεις των λιμανιών του κράτους μετά την αγορά βυθοκόρων. Το 1859 ολοκληρώθηκε η τηλεγραφική σύνδεση με την Τουρκία, και τοποθετήθηκε στην Αθήνα φωταέριο.
Κωνσταντίνος Δαγρές

Ο Κωνσταντίνος Δαγρές (1821 - 1898) ήταν Έλληνας πολιτικός του 19ου αιώνα.
Άλφρεντ Μόσερ Μπατς

Ο Αμερικανός Άλφρεντ Μόσερ Μπατς (1899–1993) ήταν ο εφευρέτης, το 1938, του επιτραπέζιου παιχνιδιού Σκραμπλ. Ήταν επίσης ερασιτέχνης καλλιτέχνης και ορισμένα από τα σκίτσα του αποκτήθηκαν από το Μητροπολιτικό Μουσείο Τέχνης (Νέα Υόρκη).
Σλάβοϊ Ζίζεκ

-->
|εικόνα=}}
Ο Σλάβοϊ Ζίζεκ ("Slavoj Žižek" [ˈslavoj ˈʒiʒɛk], γεν. 21 Μαρτίου 1949) είναι Σλοβένος φιλόσοφος και κριτικός θεωρητικός που δουλεύει στα πλαίσια των παραδόσεων του Χεγκελιανισμού, του Μαρξισμού και της Λακανιανής ψυχαναλυτικής. Ο Ζίζεκ έχει σημαντική συμβολή σε τομείς όπως η πολιτική θεωρία, η θεωρία του κινηματογράφου και η θεωρητική ψυχανάλυση.

Αντλεί παραδείγματα από τη μαζική κουλτούρα για να εξηγήσει τη θεωρία του Ζακ Λακάν και τις χρήσεις της λακανιανής ψυχαναλυτικής, και θέσεις της χεγκελιανής φιλοσοφίας και της μαρξιστικής οικονομικής θεωρίας για να ερμηνεύσει τα κοινωνικά φαινόμενα. Τα θέματα που πραγματεύεται στα γραπτά του συμπεριλαμβάνουν την υποκειμενικότητα, την ιδεολογία, τον καπιταλισμό, το φονταμενταλισμό, το ρατσισμό, την ανεκτικότητα, την πολυπολιτισμικότητα, τα ανθρώπινα δικαιώματα, την οικολογία, την παγκοσμιοποίηση, τον Πόλεμο στο Ιράκ, την επανάσταση, την ουτοπία, τον ολοκληρωτισμό, το μεταμοντερνισμό, τη μαζική κουλτούρα, την όπερα, τον κινηματογράφο, την πολιτική θεολογία και τη θρησκεία.
Κοιμητήρια του Ζέιτενλικ

Τα συμμαχικά Κοιμητήρια του Ζέιτενλικ (γαλλικά:"Cimetière militaire de Zeïtenlick‎", σερβικά: "Српско војничко гробље на Зејтинлику") στους Αμπελοκήπους Θεσσαλονίκης είναι η μεγαλύτερη στρατιωτική νεκρόπολη της χώρας, όπου βρίσκονται θαμμένοι 20.500 στρατιώτες των συμμάχων της Αντάντ, που πολέμησαν στο Μακεδονικό Μέτωπο κατα τη διάρκεια του Α΄ Παγκοσμίου Πολέμου. Βρίσκεται στην οδό Λαγκαδά, περίπου ενάμισι χιλιόμετρο βόρεια της πλατείας Βαρδαρίου. Εικάζεται ότι η συγκεκριμένη τοποθεσία επιλέχθηκε λόγω της ύπαρξης του καθολικού νεκροταφείου του Αγίου Βικεντίου του Παύλου, στον ίδιο χώρο, αλλά και της μετατροπής των γειτονικών κτιρίων της Μονής Λαζαριστών σε νοσοκομείο.

Το νεκροταφείο χωρίζεται σε πέντε τομείς, ανάλογα με την εθνικότητα των πεσόντων:
* Γαλλικός τομέας: 8.089 πεσόντες
* Σερβικός τομέας: 7.500
* Ιταλικός τομέας: 3.000
* Βρετανικός τομέας: 1.600
* Ρωσικός τομέας: 400
Ανάμεσά τους είναι ενταφιασμένοι και Βούλγαροι αιχμάλωτοι πολέμου.
thumb|1000px|center|Τμήμα του γαλλικού τομέα
O κόκκινος ρωμαιοκαθολικός ναός, έργο του [[Ζοζέφ Πλεμπέρ]] (1921) εντός του Συμμαχικού Κοιμητηρίου Ζέιτενλικ.
Το [[Μουσείο του γαλλικού στρατιωτικού νεκροταφείου του Ζέιτενλικ|Μουσείο του γαλλικού τομέα]] του στρατιωτικού κοιμητηρίου του Ζέιτενλικ

Το σερβικό κοινοτάφιο στην είσοδο του κοιμητηρίου χτίστηκε την περίοδο 1928-1936. Στο οστεοφυλάκιο του υπογείου του φυλάσσονται τα οστά 5.500 Σέρβων στρατιωτών, γεγονός που το καθιστά σημαντικό χώρο εθνικού προσκυνήματος για τους Σέρβους.

Η συμφωνία για την ίδρυση των Γαλλικών, Αγγλικών, Ιταλικών και Σερβικών νεκροταφείων υπεγράφη στις 20 Νοεμβρίου 1920, από τον Γενικό Διοικητή Θεσσαλονίκης Αδοσίδη (εκ μέρους της Ελλάδας) και εκ μέρους των συμμάχων από τους στρατηγούς Μπουσέ (Γαλλία), Μιλν (Αγγλία), Μίσιτς (Σερβία) και τον αντισυνταγματάρχη Τζιανμπερίνι (Ιταλία). Για τη δημιουργία των νεκροταφείων η ελληνική κυβέρνηση αφού αγόρασε τις εν λόγω εκτάσεις, παραχώρησε στα ξένα κράτη την επικαρπία τους, ενώ οι δαπάνες για τη συντήρησή των κοιμητηρίων βαρύνουν τις ξένες κυβερνήσεις.
Το 2015, με αφορμή την επέτειο των 100 ετών από την έναρξη του Α' Παγκοσμίου Πολέμου, δημιουργήθηκε στην είσοδο του Γαλλικού τομέα, το Μουσείο του γαλλικού στρατιωτικού νεκροταφείου του Ζέιτενλικ με πρωτοβουλία του Γενικού Προξενείου της Γαλλίας στη Θεσσαλονίκη.
Την επέτειο της λήξης του πολέμου (11 Νοεμβρίου), παλαιοί πολεμιστές και εκπρόσωποι των συμμάχων καταθέτουν στεφάνια στο κοιμητήριο.
Αναπαΐτης

Ο Αναπαΐτης είναι ένυδρο φωσφορικό ορυκτό που του ασβεστίου και του σιδήρου. Έχει χημικό τύπο Ca2Fe2+[PO4]2·4H2O. Το όνομά του το πήρε από την τοποθεσία Ανάπα, της Χερσονήσου Τάμαν, στη Ρωσία (type locality, TL).
Μεσημβρία - Ζώνη

thumb|right|300px|Τοπίο του αρχαιολογικού χώρου Μεσημβρίας-Ζώνης.
Μεσημβρία - Ζώνη ονομάζεται αρχαιολογικός χώρος ο οποίος βρίσκεται 20 χιλιόμετρα δυτικά της Αλεξανδρούπολης, ανάμεσα από την Παραλία Πετρωτών και τα Δίκελλα στον Έβρο. Στην περιοχή έχουν ανακαλυφθεί πλήθος νομισμάτων Ζώνης και υπάρχει η άποψη ότι ο χώρος της Μεσημβρίας ταυτίζεται με την αρχαία Ζώνη.
Σεβαστή Καλλισπέρη

Η Σεβαστή Καλλισπέρη (1858-1953) ήταν Ελληνίδα λόγια του 19ου και 20ού αιώνα.
Οψοκομιστής

Ο Οψοκομιστής είναι πίνακας του Έλληνα ζωγράφου Σπυρίδωνος Μαντζάκου.
Σάσα Γκρέυ

Η Σάσα Γκρέυ ("Sasha Grey", πραγματικό όνομα: "Marina Anne Hantzis", 14 Μαρτίου 1988) είναι Αμερικανίδα ηθοποιός, μοντέλο, μουσικός και πρώην πορνοστάρ, ελληνικής καταγωγής.
Mitsubishi Lancer Evolution

Το Mitsubishi Lancer Evolution, γνωστό επίσης και ως Mitsubishi Evo, Lancer Evo ή απλά Evo, ήταν ένα σπορ αυτοκίνητο που κατασκευάστηκε από την ιαπωνική αυτοκινητοβιομηχανία Mitsubishi Motors, από το 1992 έως το 2016. Συνολικά κυκλοφόρησαν 10 επίσημες γενιές του μοντέλου, οι οποίες συνήθως προσδιορίζονται με λατινικούς αριθμούς. Όλες οι γενιές χρησιμοποίησαν 2-λιτρους 4-κύλινδρους κινητήρες turbo και συστήματα 4-κίνησης (4WD). Αξιοσημείωτο είναι ότι η ιπποδύναμη του πρώτου Evo ξεκίνησε στους 244 hp, ενώ η τελευταία έφτασε στους 320 hp.

Το μοντέλο σχεδιάστηκε έτσι ώστε να συμμορφώνεται στους κανόνες έγκρισης Group A της FIA, που υποχρέωναν στις αρχές τις δεκαετίας του 1990 τους κατασκευαστές αυτοκινήτων να κατασκευάζουν τουλάχιστον 2.500 αυτοκίνητα παραγωγής ετησίως για κάθε αγωνιστικό μοντέλο. Το Evo ΙΧ (9ης γενιάς) θεωρείται ένα από τα πιο βελτιώσιμα αυτοκίνητα για drag, καθώς η ιπποδύναμη με τις κατάλληλες βελτιώσεις μπορεί να ξεπεράσει τα 1.000 άλογα.
Οικία - Μουσείο Ντοστογιέφσκι

Η Οικία - Μουσείο Ντοστογιέφσκι (ρωσικά: Mузей Ф. М. Достоевского) βρίσκεται στον αριθ. 5 της οδού Κουζνέτσνι / Кузнечный (Μετρό: Βλαντίμιρσκαγια) της Αγίας Πετρούπολης στη Ρωσία.
Δημοκρατική Αριστερά

H Δημοκρατική Αριστερά (ΔΗΜ.ΑΡ.) είναι ελληνικό πολιτικό κόμμα. Ιδρύθηκε το 2010 από το Φώτη Κουβέλη και άλλα στελέχη και προσωπικότητες της Ανανεωτικής Αριστεράς. Σημερινός πρόεδρος του κόμματος είναι ο Θανάσης Θεοχαρόπουλος.

Η ΔΗΜ.ΑΡ. συμμετείχε στην κυβέρνηση συνεργασίας υπό τον Αντώνη Σαμαρά, από το 2012 έως το 2013. 

Από το 2019 συνεργάζεται με το ΣΥ.ΡΙΖ.Α..
Γιάννης Κουνέλλης

Ο Γιάννης Κουνέλλης (Πειραίας, 23 Μαρτίου 1936 - Ρώμη, 16 Φεβρουαρίου 2017) ήταν Έλληνας καλλιτέχνης με έδρα δραστηριοτήτων την πόλη της Ρώμης. Ήταν εκπρόσωπος του κινήματος της Arte Povera.
Βουλκάνο

Το Βουλκάνο ή Βουρκάνου (ιταλικά Vulcano, σικελικά Vurcanu) είναι ηφαιστειογενές νησί του Αρχιπελάγους των Αιολίδων, ευρισκόμενο 14 ναυτικά μίλια βόρεια της Σικελίας. Στην πραγματικότητα αποτελείται από δύο νησιά, το Βουλκάνο και το Βουλκανέλο, τα οποία ενώνονται με έναν ισθμό που σκεπάζεται από τη θάλασσα όταν έχει τρικυμία.

Η έκτασή του ανέρχεται σε 21 τ.χμ., ο πληθυσμός σε 715 κατοίκους (απογραφή 2001) και διοικητικά υπάγεται στο Δήμο Λίπαρι. Η απόσταση μεταξύ Βουλκάνο και Λίπαρι είναι λίγο μικρότερη από μισό μίλι.

Το νησί ζει κυρίως από τον τουρισμό που συγκεντρώνει χάρη στις ιαματικές πηγές και τα λασπόλουτρα. Παράγει επίσης κρασί ίδιας ποιότητας με το σαντορινιό - τα αμπέλια εισήχθησαν το 19ο αιώνα από το Βρετανό Τζέιμς Στίβενσον, ο οποίος κατείχε το βόρειο κομμάτι του κυρίως νησιού από το 1860, αλλά το εγκατέλειψε μετά την επανενεργοποίηση του ηφαιστείου το 1888.
Γεώργιος Ζυγομαλάς

Ο Γεώργιος Ζυγομαλάς ήταν Έλληνας διπλωμάτης του 19ου αιώνα. Κινδύνεψε να αποτελέσει αφορμή διατάραξης των σχέσεων μεταξύ Ελλάδας και Οθωμανικής Αυτοκρατορίας, στη τουρκοκρατούμενη τότε Κρήτη.
Όθων Μακρυγιάννης

Ο Όθων Μακρυγιάννης (Ναύπλιο, 1 Μαρτίου 1833 - Αθήνα, 15 Ιανουαρίου 1901) ήταν Έλληνας πολιτικός του 19ου αιώνα.
509 Ιολάνδη

Η 509 Ιολάνδη (Iolanda) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,40. Ανακαλύφθηκε το 1903 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη.
Σαλίνα

Η Σαλίνα (Salina) είναι ένα μικρό ηφαιστειογενές νησί της νότιας Ιταλίας, ευρισκόμενο στο κέντρο του Αρχιπελάγους των Αιολίδων.
Διονύσιος Ρώμας

:"Για το θεατρικό συγγραφέα και πολιτικό με το ίδιο όνομα, δείτε Διονύσιος Ρώμας (συγγραφέας)"
Ο Διονύσιος Ρώμας ήταν Έλληνας, νομικός, διπλωμάτης, γενικός πρόξενος στο Μοριά και τη Ρούμελη για λογαριασμό της Βενετίας, πολιτικός, πρύτανης της Κέρκυρας, γερουσιαστής στα Επτάνησα, ευεργέτης του αγώνα του 1821 και Σύμβουλος της Επικρατείας στη νεοσύστατη Ελλάδα. Επίσης ήταν μέλος της Φιλικής Εταιρείας .
Μάσιμο Τροΐζι

Ο Μάσιμο Τροΐζι (δεξιά) με το [[Φιλίπ Νουαρέ]]. Σκηνή από τον "[[Ο Ταχυδρόμος|Ταχυδρόμο]]" ([[1994]]). 
Ο Μάσιμο Τροΐζι ("Massimo Troisi", 19 Φεβρουαρίου 1953 - 4 Ιουνίου 1994) ήταν Ιταλός ηθοποιός, σκηνοθέτης και σεναριογράφος. Έγινε γνωστός παγκοσμίως μετά θάνατον, για τον πρωταγωνιστικό ρόλο στην κινηματογραφική ταινία "Ο Ταχυδρόμος".
Ρεϋμόν Πουανκαρέ

Ο Ρεϋμόν Πουανκαρέ ("Raymond Poincaré", 20 Αυγούστου 1860 - 15 Οκτωβρίου 1934) ήταν Γάλλος πολιτικός, που διετέλεσε τρεις φορές πρωθυπουργός και μία φορά πρόεδρος της Γαλλικής Δημοκρατίας (1913-1920).
Ηλίας Ποταμιάνος

Ο Ηλίας Ποταμιάνος (1844 - 14 Αυγούστου 1911) ήταν Έλληνας πολιτικός του 19ου αιώνα.
Μαρκ Μπόλαν

Ο Μαρκ Μπόλαν ("Marc Bolan", πραγματικό όνομα Μαρκ Φελντ, "Mark Feld", 30 Σεπτεμβρίου 1947 - 16 Σεπτεμβρίου 1977) ήταν Άγγλος μουσικός με εβραϊκή καταγωγή, πιο πολύ γνωστός ως αρχηγός του ροκ συγκροτήματος T. Rex. Με έντονες επιρροές από Τζ. Ρ. Ρ. Τόλκιν, Κ.Σ. Λιούις και Μπομπ Ντίλαν ήθελε να χαράξει το δικό του δρόμο και να μείνει στην ιστορία ως ο απόλυτος ροκ αστέρας της Βρετανίας. Όμως, η ζωή του έληξε απότομα το 1977, σε ηλικία 29 ετών σε συντριβή αυτοκινήτου, το οποίο οδηγούσε η γυναίκα του, Gloria Jones. Παρ' όλη τη σύντομη ζωή του, κατάφερε να θέσει τις βάσεις για ένα καινούριο είδος ροκ μουσικής, το λεγόμενο glam rock και να εκπληρώσει, επίσης, το όνειρό του. Μέσα σε περίπου δέκα χρόνια καριέρας κατάφερε να ανακηρυχθεί ως ένας από τους μεγαλύτερους rock stars της Βρετανίας και η θύμηση του ονόματός του παραμένει μέχρι και σήμερα.
Πρόγραμμα Διαστημικού Λεωφορείου - Μιρ

Το Πρόγραμμα Διαστημικού Λεωφορείου - Μιρ (αγγλικά Shuttle–Mir Program, ρωσικά Программа Мир - Шаттл) ήταν ένα διαστημικό πρόγραμμα στο οποίο συνεργάστηκαν οι Ηνωμένες Πολιτείες και η Ρωσία, περιλάμβανε την επίσκεψη των Αμερικάνικων Διαστημικών Λεωφορείων στον Ρώσικο διαστημικό σταθμό Μιρ, την πτήση Ρώσων κοσμοναυτών με το Διαστημικό Λεωφορείο, και την πτήση ενός Αμερικανού αστροναύτη πάνω σε ένα διαστημόπλοιο Σογιούζ για να συμμετάσχει σε μακράς διάρκειας αποστολές στον "Μιρ". 

Το σχέδιο, που συχνά ονομαζόταν «Πρώτη Φάση» ("Phase One"), είχε ως στόχο να επιτρέψει στις Ηνωμένες Πολιτείες να μάθουν από την εμπειρία των Ρώσων στις διαστημικές πτήσεις μεγάλης διάρκειας και να προωθήσει ένα πνεύμα συνεργασίας μεταξύ των δύο εθνών και των διαστημικών τους υπηρεσιών, της Αμερικανικής Εθνικής Υπηρεσίας Αεροναυτικής και Διαστήματος (NASA) και της Ομοσπονδιακής Διαστημικής Υπηρεσίας της Ρωσικής Ομοσπονδίας (Roskosmos). Το πρόγραμμα βοήθησε να προετοιμαστεί το έδαφος για περαιτέρω συνεργασίες των δύο χωρών και συγκεκριμένα την «Δεύτερη Φάση» του κοινού έργου δηλαδή την κατασκευή του Διεθνή Διαστημικού Σταθμού. Το πρόγραμμα ανακοινώθηκε το 1993 και η πρώτη αποστολή έγινε το 1994, το πρόγραμμα συνεχίστηκε μέχρι την προγραμματισμένη ολοκλήρωση του το 1998. Έντεκα αποστολές του Διαστημικού Λεωφορείου, μια από κοινού πτήση του Σογιούζ και περίπου 1000 συνολικές μέρες για τους Αμερικανούς αστροναύτες στο διάστημα κατά την διάρκεια των επτά αποστολών μεγάλης διάρκειας.

Κατά τη διάρκεια του τετραετούς προγράμματος, πολλές πρωτιές διαστημικών πτήσεων επιτεύχθηκαν από τα δύο έθνη, συμπεριλαμβανομένου του πρώτου Αμερικανού αστροναύτη που εκτοξεύτηκε πάνω σε ένα διαστημόπλοιο Σογιούζ, του μεγαλύτερου διαστημικού σκάφους που είχε συναρμολογηθεί μέχρι τότε στην ιστορία, και του πρώτου διαστημικού περιπάτου από Αμερικανό χρησιμοποιώντας μια ρωσική διαστημική στολή Orlan.

Το πρόγραμμα αμαυρώθηκε εξαιτίας διαφόρων ανησυχιών, κυρίως για την ασφάλεια του «Μιρ» μετά από μια φωτιά που προκλήθηκε και μια σύγκρουση με ένα σκάφος ανεφοδιασμού, τα οικονομικά θέματα μετά τα ανεπαρκή κονδύλια για το ρωσικό Διαστημικό Πρόγραμμα και τις ανησυχίες από τους αστροναύτες σχετικά με την συμπεριφορά των διαχειριστών του προγράμματος. Παρ 'όλα αυτά, ένα μεγάλο μέρος επιστημονικής γνώσης, εμπειρίας στην κατασκευή διαστημικών σταθμών και γνώσης εργασίας από κοινού αποκτήθηκε από τον συνδυασμό τον ενεργειών των δύο κρατών, που επέτρεψε την ομαλή κατασκευή του Διεθνή Διαστημικού Σταθμού.
Στρομπολίκιο

Το Στρομπολίκιο (Strombolicchio) είναι μια ακατοίκητη βραχονησίδα στο ΒΑ άκρο του Αρχιπελάγους των Αιολίδων. Φιλοξενεί έναν αυτόματο φάρο που λειτουργεί με ηλιακή ενέργεια.

Στην πραγματικότητα ένας βράχος από βασάλτη ανθεκτικό στη διάβρωση, το Στρομπολίκιο είναι ό,τι απέμεινε από έναν ηφαιστειακό κρατήρα που έσβησε πριν από περίπου 200.000 χρόνια, όταν η δραστηριότητα μεταφέρθηκε λίγο νοτιότερα, και εν συνεχεία σκεπάστηκε από τα ίδια τα υλικά του. Από έναν άλλο κρατήρα του ίδιου ηφαιστείου, ο οποίος παραμένει ενεργός ως τις μέρες μας, δημιουργήθηκε αργότερα το Στρόμπολι που απέχει μόλις ένα ναυτικό μίλι.

Η κορυφή της νησίδας βρίσκεται 43 μέτρα πάνω από την επιφάνεια της θάλασσας. Ένα τμήμα της έγινε επίπεδο στις αρχές του 20ού αι. για να χτιστεί ο φάρος. Είναι επισκέψιμη για τους τουρίστες χάρη σε μια σκάλα από σκυρόδεμα.
Καβάτσι

Το Καβάτσι είναι ένα από τα πιο ενεργά υποβρύχια ηφαίστεια στο νοτιοδυτικό Ειρηνικό Ωκεανό. Βρίσκεται νότια της νήσου Βανγκούνου στις Νήσους Σολομώντα. Το όνομά του προέρχεται μια θαλάσσια θεά της ομάδας νησιών της Νέας Γεωργίας και αναφέρεται επίσης σε τοπικό επίπεδο ως Rejo te Kavachi (Ο φούρνος του Καβάτσι). Το ηφαίστειο έχει αναδυθεί και στη συνέχεια έχει πάλι έρθει στην επιφάνεια της θάλασσας. Αυτό έχει συμβεί τουλάχιστον οκτώ φορές από την έκρηξη του καταγράφηκε (για πρώτη φορά) το 1939.

Τον Μάιο του 2000, μια διεθνής ερευνητική ομάδα του CSIRO, με ερευνητικό σκάφος "FRANKLIN", διόρθωσαν τη θέση του ηφαιστείου, με συντεταγμένες 8° 59.65'S, 157° 58.23'E. Εκείνη την εποχή ο εξαερισμός του ηφαιστείου ήταν κάτω από την επιφάνεια της θάλασσας, ωστόσο συχνές εκρήξεις είχαν εκτοξεύσει τηγμένη λάβα μέχρι και 70 μ. πάνω από την επιφάνεια της θάλασσας, και θειώδες λοφία ατμού έως 500 μέτρα. Η ομάδα χαρτογράφησε ένα σχεδόν κωνικό κομμάτι να αναδύεται από 1.100 μ. βάθος, με το ηφαίστειο να έχει βασική διάμετρο περίπου 8 χιλιόμετρα.

Όταν το ηφαίστειο εξερράγη το 2003, μια δεκαπεντάμετρη, σε ύψος, νήσος σχηματίστηκε πάνω από την επιφάνεια της θάλασσας, αλλά εξαφανίστηκε αμέσως μετά. Πρόσθετες εκρηκτικές δραστηριότητα παρατηρήθηκαν και αναφέρθηκαν το Μάρτιο του 2004 και τον Απρίλιο του 2007.

Κατηγορία:Γεωγραφία των νήσων Σολομώντα
Εμείς κι Εμείς

Εμείς κι Εμείς είναι ο τίτλος μιας κωμικής τηλεοπτικής σειράς που δημιουργήθηκε από τον Πάνο Αμαραντίδη και τον Σπύρο Μεταλληνό, και προβλήθηκε από τους τηλεοπτικούς δείκτες του Mega Channel τις σεζόν 1994-98. Ως επίκεντρο έχει τη ζωή μιας παρέας ανθρώπων με εντελώς διαφορετικούς χαρακτήρες, στη τέταρτη δεκαετία της ζωής τους, οι οποίοι ζουν στην ίδια πολυκατοικία στη περιοχή του Μετς.
Αλικούντι

Το Αλικούντι (Alicudi) είναι ένα μικρό ηφαιστειογενές νησί της νότιας Ιταλίας, ευρισκόμενο στο βορειοδυτικό άκρο του Αρχιπελάγους των Αιολίδων. Το όνομά του προέρχεται από παραφθορά του αρχαίου ελληνικού "Ερικούσσα" - οι Έλληνες εποικιστές το είχαν ονομάσει έτσι επειδή ήταν γεμάτο από ρείκια.

Οι γεωλόγοι εκτιμούν ότι δημιουργήθηκε χάρη σε μια ηφαιστειακή έκρηξη γύρω στα 150.000 χρόνια πριν τις μέρες μας. Το ηφαίστειο του νησιού αποκαλείται από τους ντόπιους "Filo dell'Arpa" (χορδή της άρπας) και θεωρείται σβησμένο - η τελευταία έκρηξή του χρονολογείται βαθιά στην προϊστορία, πριν από περίπου 50.000 χρόνια, ή κατ' άλλους λίγο πιο πρόσφατα, πριν από 28.000.

Μεταξύ των Αιολίδων Νήσων, το Αλικούντι θεωρείται το πιο απομονωμένο από τους σύγχρονους ρυθμούς ζωής και το πλέον ανέπαφο από τον τουρισμό. Υπάρχει μόλις μία ταβέρνα και καθόλου δρόμοι ή τράπεζες. Οι λιγοστοί κάτοικοι (105 - απογραφή 2001) ζουν κατά βάσιν από την αλιεία. Το νησί παράγει επίσης ροδάκινα και λάδι, καθώς και κηπευτικά για οικιακή χρήση.

Διοικητικά υπάγεται στο Λίπαρι, απ' το οποίο απέχει 34 ναυτικά μίλια.

Κατηγορία:Αιολίδες Νήσοι
Αλικούντι
Διεθνής Αερολιμένας Λάρνακας

Ο Διεθνής Αερολιμένας Λάρνακας (Γλαύκος Κληρίδης) (IATA: LCA, ICAO: LCLK), βρίσκεται περίπου 4 χιλιόμετρα Νοτιοδυτικά της πόλης της Λάρνακας. Πρόκειται για το κύριο διεθνές αεροδρόμιο της Κύπρου και την κύρια πύλη εισόδου στην Κυπριακή Δημοκρατία. Ο Αερολιμένας διαθέτει δύο τερματικούς σταθμούς. Ο κύριος τερματικός λειτούργησε τον Νοέμβριο του 2009 και αποτελείται από δύο επίπεδα: ένα για τις αναχωρήσεις και ένα για τις αφίξεις. Ο δεύτερος τερματικός σταθμός χρησιμοποιείται σήμερα ως εφεδρικός αλλά και για την εξυπηρέτηση ιδιωτικών αεροσκαφών, για τη μεταφορά φορτίου και για επισκέψεις επισήμων.

Ο νέος τερματικός σταθμός διαθέτει 16 αερογέφυρες (φυσούνες) για την επιβίβαση και αποβίβαση από και στα αεροσκάφη.
Χαφέζ

Ο Khwāja Šamsu d-Dīn Muḥammad Hāfez-e Šīrāzī (Περσικά: خواجه شمس‌الدین محمد حافظ شیرازی), γνωστός με το ψευδώνυμο Χαφέζ (726/1325-6 – 792/1390 ή 791/1389) ήταν Πέρσης λυρικός ποιητής, ένας από τους σπουδαιότερους στην τέχνη της ποιητικής φόρμας που ονομάζεται «γκαζάλ» (περσ. غزل, ghazal).
Μπαζιλούτσο

Το Μπαζιλούτσο (Basiluzzo) είναι ένα ακατοίκητο ηφαιστειογενές νησί του Αρχιπελάγους των Αιολίδων, με έκταση μόλις 0,6 τετραγωνικών χιλιομέτρων. Πιστεύεται ότι οι Έλληνες της Μεγάλης Ελλάδας το ονόμαζαν "Ικεσία", το ίδιο όμως υποστηρίζεται και για τη γειτονική Παναρέα.

Σύμφωνα με τους γεωλόγους, το Μπαζιλούτσο αποτελείται από ρυόλιθο που ξεκίνησε να δημιουργείται από εναποθέσεις λάβας πριν από περίπου 54.000 χρόνια - επομένως είναι το νεότερο νησί των Αιολίδων. Ίχνη ηφαιστειακής δραστηριότητας (απελευθέρωση αερίων) εντοπίζονται μέχρι και σήμερα στον πυθμένα ΝΑ του νησιού.

Πάνω στο νησί αλλά και σε σημεία που σήμερα σκεπάζονται από θάλασσα, έχουν ανακαλυφθεί δομές που μαρτυρούν ανθρώπινη εγκατάσταση κατά την αρχαιότητα: απομεινάρια ενός μικρού λιμανιού, τείχος, μωσαϊκά και μια σκάλα χαραγμένη πάνω στο βράχο που οδηγεί στο υψηλότερο σημείο του νησιού. Το πιο πιθανό είναι πως εκεί είχε την έπαυλή του κάποιος εύπορος Ρωμαίος κατά την αυτοκρατορική περίοδο.

Αργότερα (πιθανά ως το 19ο αι.) στο νησί υπήρξαν υποτυπώδεις γεωργικές εκμεταλλεύσεις από κατοίκους του Στρόμπολι και της Παναρέα, που στις μέρες μας έχουν εγκαταλειφθεί. Από αυτήν την περίοδο έχουν απομείνει λίγα ερείπεια.
Τόμι Μάκινεν

Ο Τόμι Μάκινεν ("Tommi Antero Mäkinen", 26 Ιουνίου 1964), ή αλλιώς "Τούρμπο" όπως τον αποκαλούσαν στο WRC, είναι Φινλανδός οδηγός αγώνων. Μεγάλωσε στο μέρος Ποουπόλα κοντά στην Γιουρβάσκιλα όπου γίνεται κάθε χρόνο το Ράλι Φινλανδίας.
Μυρωνίδης

Ο Μυρωνίδης ήταν Αθηναίος στρατηγός ο οποίος νίκησε το 458 π.Χ. τους Κορίνθιους στα Μέγαρα και το 457 π.Χ. νίκησε στη μάχη των Οινοφύτων τους Βοιωτούς με τέχνασμα. Το τέχνασμα ήταν να φωνάξουν οι Αθηναίοι στο αριστερό κέρας της παράταξής τους ότι νικούν τους απέναντι Θηβαίους (του δεξιού άκρου της δικής τους παράταξης). Μόλις το έμαθε το αριστερό κέρας των Θηβαίων, απογοητεύτηκε και αποφάσισε να μη συνεχίσει τη μάχη. Έτσι και το δεξιό κέρας των Θηβαίων, όταν έμαθε ότι αποχώρησε το αριστερό, αποφάσισε να εγκαταλείψει κι αυτό το πεδίο της μάχης.

Λέγεται πως πρόκειται για τον ίδιος Μυρωνίδη που, μαζί με τον Νικία και τον Ξάνθιππο, στάλθηκε στη Σπάρτη και υπηρέτησε στη μάχη των Πλαταιών ως στρατηγός.
Κρίστιαν Βουλφ

Ο Κρίστιαν Βουλφ ("Christian Wilhelm Walter Wulff", 19 Ιουνίου 1959) είναι Γερμανός δικηγόρος και πολιτικός, ο οποίος ανέλαβε τα καθήκοντα Προέδρου ύστερα από την παραίτηση του Χορστ Κέλερ στις 31 Μαΐου - η επίσημη ανάληψη των καθηκόντων του έγινε στις 2 Ιουλίου. Παρ' ολ' αυτά, στις 17 Φεβρουαρίου 2012 ανακοίνωσε την παραίτηση του απ' την προεδρία της Γερμανίας, λόγω σκανδάλου με στεγαστικά δάνεια. Διετέλεσε Πρωθυπουργός της Κάτω Σαξονίας μεταξύ 2003 και 2010.
Άθως Ρωμάνος

Ο Άθως Ρωμάνος (1858-1940), ήταν Έλληνας πολιτικός και διπλωμάτης με καταγωγή από το Ληξούρι της Κεφαλλονιάς. Είχε χρηματίσει αρκετές φορές υπουργός.
Γερμανική ενοποίηση

Με τον όρο Γερμανική ενοποίηση εννοούμε το εθνικό κίνημα που εξελίχθηκε στην διάρκεια του 19ου αιώνα και αφορούσε την ενοποίηση του γερμανικού χώρου, στον οποίο συνυπήρχαν δύο ισχυρά κράτη, η Αυστρία και η Πρωσία, καθώς και πολλά μικρά κρατίδια του γερμανικού χώρου. Η ιδέας της πολιτικής ενοποίησης άρχισε να συζητείται στα χρόνια της Ναπολεόντειας κατοχής, ισχυροποιήθηκε μέσω των εθνικιστικών κινημάτων των επαναστάσεων του 1848 στον χώρο της Γερμανίας και τελικά υλοποιήθηκε από τις κινήσεις της Πρωσίας και την ίδρυση της Γερμανικής Αυτοκρατορίας. 

Η επίσημη ένωση της Γερμανίας σε ένα πολιτικά και διοικητικά ολοκληρωμένο εθνικό κράτος έγινε στις 18 Ιανουαρίου 1871 στην Αίθουσα των Καθρεπτών στο Παλάτι των Βερσαλλιών. Εκεί, μετά τη γαλλική συνθηκολόγηση στο Γαλλοπρωσικό Πόλεμο συγκεντρώθηκαν πρίγκιπες των γερμανικών κρατών για να διακηρύξουν τον Γουλιέλμο Α' της Πρωσίας Αυτοκράτορα της Γερμανικής Αυτοκρατορίας. Ανεπίσημα, η μετάβαση του μεγαλύτερου μέρους του γερμανόφωνου πληθυσμού σε μια ομόσπονδη οργάνωση κρατών επήλθε με την πάροδο σχεδόν ενός αιώνα πειραματισμού.
Όροιδος

Ο Όροιδος ήταν βασιλιάς των Παραυαίων της Ηπείρου.

Αναφέρεται ότι βασίλεψε την εποχή που βασίλευε στους Μολοσσούς ο Θαρύπας με επίτροπο τον Σαβύλινθο. Το βασίλειό του βρισκόταν στην βόρεια Πίνδο γύρω από τον Αώο ποταμό. Αναφέρεται ότι πήρε μέρος στους Περσικούς πολέμους και ήταν σύμμαχος των Σπαρτιατών.
Γέφυρα Λάμπεθ

Η Γέφυρα Λάμπεθ (Lambeth Bridge) είναι μια από τις πολλές γέφυρες του Τάμεση. Ενώνει τις δύο πλευρές του ποταμού στο κεντρικό Λονδίνο και έχει σήμερα τρεις λωρίδες για αυτοκίνητα και μια ειδική λωρίδα για λεωφορεία (με κατεύθυνση από ανατολικά προς δυτικά) και στις άκρες μπορούν να περπατήσουν και πεζοί. Αρχικά είχε τέσσερις λωρίδες για αυτοκίνητα.

Στις πέντε καμάρες της και σε άλλα σημεία έχει χρώμα κόκκινο, το ίδιο χρώμα με τα έδρανα της Βουλής των Λόρδων που βρίσκεται δίπλα στα Ανάκτορα του Ουεστμίνστερ (Palace of Westminster). Αντίθετα η Γέφυρα Ουεστμίνστερ (που βρίσκεται μετά τη γέφυρα Λάμπεθ κατεβαίνοντας τον ποταμό) είναι κυρίως πράσινη όπως τα έδρανα της Βουλής των Κοινοτήτων δίπλα στο Κοινοβούλιο (Houses of Parliament). Η γέφυρα Λάμπεθ κατασκευάστηκε (από ατσάλι) από την εταιρία Dorman Long σε σχέδια του αρχιτέκτονα Σερ Ρέτζιναλντ Μπλόμφιλντ (Sir Reginald Blomfield) και του μηχανικού Σερ Τζον Χάμφρεϊς (Sir George Humphreys) και εγκαινιάστηκε από τον βασιλιά Γεώργιο τον Ε’ στις 19 Ιουλίου του 1932. Στην αρχή και στο τέλος της γέφυρας υπάρχουν οβελίσκοι που στην κορυφή τους έχουν πέτρινα φυτά ανανά προς τιμήν του κατοίκου του Λάμπεθ John Tradescant του νεότερου που λέγεται ότι ήταν ο πρώτος που καλλιέργησε ανανάδες στη Βρετανία. Στις δύο πλευρές του Τάμεση κοντά στη γέφυρα Λάμπεθ βρίσκονται μεταξύ άλλων το Λέμπεθ παλάς, το νοσοκομείο Σεντ Τόμας, ο Διεθνής Οργανισμός Ναυσιπλοΐας, το Τέιμς χάουζ (αρχηγείο της MI5), κ.α. 

Στο σημείο όπου βρίσκεται η γέφυρα Λάμπεθ είχε κατασκευαστεί το 1862 μια κρεμαστή γέφυρα μήκους 252,4 μέτρων σε σχέδια του Πήτερ Μπάρλοου. Σύντομα όμως αυτή η γέφυρα άρχισε να χρησιμοποιείται μόνο από πεζούς καθώς έτσι όπως ήταν κατασκευασμένη δεν ήταν δυνατή η χρήση της από ιππήλατες άμαξες επιπλέον δε είχαν διατυπωθεί αμφιβολίες για το κατά πόσο ήταν ασφαλής. Από το 1879 που ανέλαβε τη συντήρηση της γέφυρας το Metropolitan Board of Works σταμάτησε η καταβολή διοδίων στη γέφυρα.

Το 2008 η γέφυρα Λάμπεθ ανακηρύχτηκε "Grade II listed structure" προκειμένου να προστατευθεί από τυχόν παρεμβάσεις που δε θα ταιριάζουν με τη φυσιογνωμία της.

Στην γέφυρα Λάμπεθ γυρίστηκαν κάποιες σκηνές της ταινίας "Ο Χάρι Πότερ και ο Αιχμάλωτος του Αζκαμπάν" το 2004.
Μπρίστολ

Το Μπρίστολ ή εξελληνισμένα Βριστόλη (αγγλικά: "Bristol") είναι πόλη και κομητεία στη Νοτιοδυτική Αγγλία, 169 χλμ. δυτικά του Λονδίνου και 39 χμ. ανατολικά του Κάρντιφ.

Με συνολικό πληθυσμό περίπου 428.200 κατοίκους μέσα στα διοικητικά όρια της πόλης και με μια Ευρύτερη αστική περιοχή με πληθυσμό που υπολογίζεται στους περίπου 1.006.600 κατοίκους είναι η έκτη και όγδοη μεγαλύτερη πόλη σε πληθυσμό της Αγγλίας και του Ηνωμένου Βασιλείου αντίστοιχα καθώς και η μεγαλύτερη στην Νοτιοδυτική Αγγλία.
Τολμίδης

<br>

Ο Τολμίδης ήταν Αθηναίος στρατηγός. ο οποίος πήρε μέρος στον Πρώτο Πελοποννησιακό πόλεμο. Συγκεκριμένα εξεστράτευσε το 455 π.Χ. με 50 τριήρεις και 1.000 οπλίτες για να καταλάβει κάποιες πόλεις προς όφελος της Αθήνας. Έπλευσε για Λακωνία όπου αύξησε τους οπλίτες του σε 4.000 και κατέλαβε τις Βοιές και τα Κύθηρα, ύστερα τη Μεσσηνία και τη Μεθώνη. Αφού κατέκτησε το Γύθειο, υπεχώρησε από την Πελοπόννησο και κινήθηκε στο Ιόνιο πέλαγος και κατέλαβε την Κεφαλληνία και τη Ζάκυνθο. Μετά κατέλαβε τις αιτωλικές ακτές και τη Χαλκίδα. Έδωσε τέλος στην εκστρατεία του με την επιτυχημένη επίθεση στη Σικυώνα. Αυτή η εκστρατεία του Τολμίδη ήταν πολύ επιτυχημένη και ωφέλησε την Αθήνα. Σε μια εκστρατεία κατά των Θηβαίων, όμως, στην Κορώνεια της Βοιωτίας το 447 π.Χ., πέθανε από την αιφνιδιαστική επίθεση τους μαζί με τον Κλεινία, τον πατέρα του Αλκιβιάδη.

Κατηγορία:Αρχαίοι Έλληνες στρατηγοί
Κάρλαϊλ Γιουνάιτεντ

Η Κάρλαϊλ Γιουνάιτεντ (από τους οπαδούς της αποκαλείται συνήθως απλώς "Γιουνάιτεντ") είναι ποδοσφαιρικός σύλλογος στο Κάρλαϊλ της κομητείας Κάμπρια στην Αγγλία. Ο σύλλογος αγωνίζεται συνήθως (πάνω από 80 περιόδους) στις κατηγορίες της αγγλικής Φούτμπολ Λιγκ. Τα βασικά χρώματα της είναι μπλε και άσπρο, με κόκκινες λεπτομέρειες, έτσι το υποκοριστικό της ομάδας είναι "Οι μπλέ" ("The Blues"), ενώ αποκαλείται επίσης "The Cumbrians" από το όνομα της κομητείας. Το σήμα της ομάδας περιλαμβάνει τον θυρεό της πόλης με δύο δράκους εκατέρωθεν να τον κρατούν και πάνω του το κάστρο της πόλης.
Δάφνη Λαμπρόγιαννη

Η Δάφνη Λαμπρόγιαννη (Αθήνα, 1967) είναι Ελληνίδα ηθοποιός και τραγουδίστρια του μοντέρνου είδους. Τραγουδάει στα αγγλικά, γαλλικά και ιταλικά.
Ιωάννης Ρίννε

Ο Ιωάννης Ρίννε (κατά κόσμον Τζον Βίλο Ρίνε) γεννήθηκε στο Τούρκου της Φινλανδίας στις 16 Αυγούστου 1923. 

Αρχικά ήταν Λουθηρανός και ήταν Διδάκτωρ Θεολογίας στο Πανεπιστήμιο Ώμπο Ακαντεμί. Το 1966 έγινε Ορθόδοξος και συνέχισε τις σπουδές του στο Πανεπιστήμιο Θεσσαλονίκης, όπου έγινε Διδάκτωρ Εκκλησιαστικού Δικαίου το 1971. Θεολογικές σπουδές, εκτός από την Ελλάδα, είχε κάνει στη Φινλανδία, τη Νέα Υόρκη, την Αγγλία και την Αγία Πετρούπολη. 

Το 1967 εκάρη μοναχός στην Ιερά Πατριαρχική και Σταυροπηγιακή Μονή Αγίου Ιωάννου του Θεολόγου και Ευαγγελιστού Πάτμου και στη συνέχεια χειροτονήθηκε διάκονος και πρεσβύτερος στην Κωνσταντινούπολη. Στις 26 Μαΐου 1969 χειροτονήθηκε Επίσκοπος Λαπωνίας, βοηθός επίσκοπος του Αρχιεπισκόπου Καρελίας και πάσης Φινλανδίας. Το 1970 εξελέγη επαρχιούχος Επίσκοπος Ελσιγκίου. Το 1972 οι Επισκοπές της Εκκλησίας της Φινλανδίας ανυψώθηκαν σε Μητροπόλεις, οπότε και ονομάστηκε Μητροπολίτης Ελσιγκίου. Τον Οκτώβριο του 1987 εξελέγη Αρχιεπίσκοπος Καρελίας και πάσης Φινλανδίας, προκαθήμενος της Αυτονόμου Ορθοδόξου Εκκλησίας της Φινλανδίας (Οικουμενικό Πατριαρχείο). 

Το 2001 παραιτήθηκε οικειοθελώς και κατεστάθη Μητροπολίτης Γέρων Νικαίας του Οικουμενικού Πατριαρχείου, εφησυχάζοντας στη γενέτειρά του, το Τούρκου. Πέθανε την 1 Ιουλίου 2010 σε ηλικία 87 ετών.
Χρήστος Ανδρούτσος

Ο Χρήστος Ανδρούτσος (1869 - 1935) ήταν Έλληνας θεολόγος, φιλόσοφος και συγγραφέας.
Φίλιππος Παπαδόπουλος

Ο Φίλιππος Παπαδόπουλος (1852 - 1918) ήταν Έλληνας θεολόγος καθηγητής πανεπιστημίου του 19ου αιώνα.
Νικόλαος Παπαγιαννόπουλος

Ο Νικόλαος Παπαγιαννόπουλος (1859-1926) ήταν Έλληνας θεολόγος και καθηγητής πανεπιστημίου του 19ου αιώνα.
Αμίλκας Αλιβιζάτος

Ο Αμίλκας Αλιβιζάτος (1887- 1969) ήταν Έλληνας καθηγητής Θεολογίας του Πανεπιστημίου Αθηνών.
Γρηγόριος Παπαμιχαήλ

Ο Γρηγόριος Παπαμιχαήλ (1875 - 1956) ήταν Έλληνας θεολόγος καθηγητής πανεπιστημίου και ακαδημαϊκός του 20ού αιώνα.
Βασίλειος Στεφανίδης

Ο Βασίλειος Στεφανίδης (1878-1958) ήταν Έλληνας θεολόγος καθηγητής πανεπιστημίου του 19ου αιώνα.